Nyt for erhverv: Grøn rabat på Storebælt | BroBizz®
Nyt for erhverv: Grøn rabat på Storebælt
Fra politisk side er det besluttet, at der indføres grøn rabat for erhvervskunder på Storebælt den 1. oktober 2020.
Den grønne rabat vil få betydning for BroBizz’ erhvervskunder. Grøn rabat gives kun til erhvervskunder, der kører grønt og har en Storebælt Erhverv-aftale og samtidig benytter automatisk betaling - i form af BroBizz eller PayByPlate.
Her og nu skal du ikke gøre noget!
Krav til rabat
For at få adgang til den nye og grønne rabat, skal du køre grønt. Det betyder, at dit køretøj enten opfylder Euronorm 6 eller er en el- eller brintbil. Gør du det, får du en grøn rabat på 13 % på Storebælts listepris. Efter 1. oktober skal du betale listepris, hvis du ikke opfylder alle kravene.
De rabatter, du kender i dag; erhvervsrabat, bizz-rabat og volumenrabat, afløses af én grøn straksrabat.
Bruger du eBooking?
Du kan fortsat bruge eBooking, men fra 1. oktober 2020 betaler du listepris på Storebælt, når du betaler med eBooking-billetter. Vi anbefaler derfor, at du bestiller BroBizz.
Nye erhvervspriser på Storebælt
Hvis du vil have overblik over de nye priser efter 1. oktober anbefaler vi, at du besøger storebaelt.dk.
Vi vil bruge de kommende måneder til at gøre vores selvbetjeningsløsning, Min Konto, klar til at modtage oplysninger til brug for grøn rabat, og du hører fra os, så snart vi er klar.